OpenLLM-France/wikimedia huggingface dataset:
# Buko pie

El Buko pie és un pastís típic de la gastronomia filipina farcit d'aigua de coco (malauhog). És un plat molt popular com a postres a les Filipines, sent molt similar al pastís de crema. El principal ingredient són la polpa dels cocos joves (buko en idioma filipí). Aquesta variant no empra crema i en lloc d'això s'elabora amb una mena de llet condensada. Existeixen variants d'aquest pastís com el macapuno pie elaborat amb un coco especial que resulta ser de polpa més enganxosa.

## Referències

* ↑ «Back In The Kitchen with a Buko». dessertcomesfirst.com. Arxivat de l'original el 2009-04-03. [Consulta: 29 abril 2010].
* ↑ «Colette’s buko (coconut) pie». Pinoy Cook, 05-04-2005. Arxivat de l'original el 2008-02-14. [Consulta: 12 octubre 2007].
# Fuero de los Españoles

El Fuero de los españoles (1945) fou una de les vuit Lleis Fonamentals del franquisme, i en ella s'establien els drets, llibertats i deures dels espanyols. La llei fou aprovada el 17 de juliol de 1945, modificada per la Ley Orgánica del Estado de 10 de gener de 1967 i refosa pel Decret 779/1967, de 20 d'abril de 1967.
Aquest text normatiu on s'enuncien les llibertats i els drets dels espanyols, i s'indiquen uns deures, és més un recurs retòric d'un règim autoritari que una norma protectora dels drets, ja que és l'Estat, controlat pel cap d'Estat i per un partit únic al seu servei, qui ha de vetllar pel compliment de la llei.

## Enllaços externs

* Text íntegre del Fuero de los Españoles de 1945. (castellà)
# Dilbeek

Dilbeek és un municipi belga de la província de Brabant Flamenc a la regió de Flandes. Està compost per les seccions de Groot-Bijgaarden, Itterbeek, Schepdaal, Sint-Martens-Bodegem i Sint-Ulriks-Kapelle.
# Muntanya Caterina

La Muntanya Caterina, també coneguda com a Djebel Katarina (àrab: جبل كاثرين, Jabal Kāṯrīn), és la muntanya més alta, amb 2.642 m, dins la península del Sinaí i de tot Egipte. Es troba a la ciutat de Santa Caterina, al sud de la província de la Península del Sinaí. Al cim hi pot haver neu a l'hivern.

## Enllaços externs

* http://www.snow-forecast.com/resorts/Jabal-Katherina
# Monodelphis handleyi

Monodelphis handleyi és una espècie de didelfimorf de la família dels opòssums que viu al nord-est del Perú. Aquesta espècie és coneguda a partir de vuit exemplars capturats el 1997 i 2003 a la riba est del riu Ucayali a la província de Requena i la regió de Loreto. Amphinectomys savamis també és endèmic d'aquesta zona. L'espècie s'assembla molt a M. adusta i M. ronaldi, però genèticament és el parent més proper de M. osgoodi.
M. handleyi és una espècie de mida mitjana amb el pelatge curt i les potes petites. La part superior del cos és de color marró i la part inferior de color marró-groc. A la panxa hi ha una franja clara. També té una glàndula al coll. La cua curta i marró està coberta d'escates (més o menys 20/cm), de les quals surten sempre tres pèls. La llargada corporal és d'una mitjana de 122,9 mm, la llargada de la cua 69,3 mm i la llargada de les potes posteriors 17,5 mm.
Aquest tàxon fou anomenat en honor del zoòleg i explorador estatunidenc Charles O. Handley.

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 176. ISBN 978-0801893049.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Ferrokinoshitalita

La ferrokinoshitalita és un mineral de la classe dels silicats que pertany al grup de la mica. Va ser anomenada en referència al seu contingut de ferro i la seva relació amb la kinoshitalita, de la qual n'és l'anàleg mineral.

## Característiques

La ferrokinoshitalita és un silicat de fórmula química BaFe2+ 3(Si₂Al₂)O$_{10}$(OH)₂. Cristal·litza en el sistema monoclínic. La seva duresa a l'escala de Mohs és 3.
Segons la classificació de Nickel-Strunz, la ferrokinoshitalita pertany a «09.EC - Fil·losilicats amb plans de mica, compostos per xarxes tetraèdriques i octaèdriques» juntament amb els següents minerals: minnesotaïta, talc, wil·lemseïta, ferripirofil·lita, pirofil·lita, boromoscovita, celadonita, chernykhita, montdorita, moscovita, nanpingita, paragonita, roscoelita, tobelita, aluminoceladonita, cromofil·lita, ferroaluminoceladonita, ferroceladonita, cromoceladonita, tainiolita, ganterita, annita, ephesita, hendricksita, masutomilita, norrishita, flogopita, polilitionita, preiswerkita, siderofil·lita, tetraferriflogopita, fluorotetraferriflogopita, wonesita, eastonita, tetraferriannita, trilitionita, fluorannita, xirokxinita, shirozulita, sokolovaïta, aspidolita, fluoroflogopita, suhailita, yangzhumingita, orlovita, oxiflogopita, brammal·lita, margarita, anandita, bityita, clintonita, kinoshitalita, oxikinoshitalita, fluorokinoshitalita, beidel·lita, kurumsakita, montmoril·lonita, nontronita, volkonskoïta, yakhontovita, hectorita, saponita, sauconita, spadaïta, stevensita, swinefordita, zincsilita, ferrosaponita, vermiculita, baileyclor, chamosita, clinoclor, cookeïta, franklinfurnaceïta, gonyerita, nimita, ortochamosita, pennantita, sudoïta, donbassita, glagolevita, borocookeïta, aliettita, corrensita, dozyïta, hidrobiotita, karpinskita, kulkeïta, lunijianlaïta, rectorita, saliotita, tosudita, brinrobertsita, macaulayita, burckhardtita, ferrisurita, surita, niksergievita i kegelita.

## Jaciments

La ferrokinoshitalita va ser descoberta a la mina Broken Hill, a Aggeneys (Cap Septentrional, Sud-àfrica). També ha estat descrita al Canadà i els Estats Units.

## Referències

* ↑ «Ferrokinoshitalite» (en anglès). Mindat. [Consulta: 19 desembre 2019].
# Saint Peter Port

Saint Peter Port és la capital de Guernsey, així com el port principal de l'illa. La població, el 2001, era de 16.488 habitants. En guernseiès i en francès, històricament l'idioma oficial de Guernsey, el nom de la ciutat i de la parròquia és St Pierre Port. El Port la distingeix de Saint Pierre du Bois.
Es caracteritza pels seus carrers estrets i costeruts. El Codi postal de la parròquia comença per GY1. Els seus habitants reben el malnom de "les Villais" o "cllichards" en idioma local.

## Geografia

St. Peter Port està ubicada a la costa Est de Guernsey. Limita amb les parròquies de St Sampson's al nord, Vale al nord-oest, St Andrew's a l'est i St Martin's al sud.

### Relleu

El terreny és baix al nord i per la zona portuària, però al Sud, s'assoleixen cotes més altes.

## Subdivisions

Saint Peter Port està subdividida en quatre cantons: Nord o 1, Nord-oest o 2, Sud-oest o 3, i Sud o 4.
A més a més, les illes de Herm i Jethou també formen part de la parròquia, però no de cap cantó. Pertanyen al districte electoral de Saint Peter Port South.

## Llocs d'interés

* The Royal Court House, seu dels Estats de Guernsey
* Hauteville House, casa de l'exili de Victor Hugo
* Town Church Arxivat 2005-11-22 a Wayback Machine., l'església de la parròquia al centre de la ciutat.
* Port de la ciutat
* Castle Cornet, una històrica fortalesa que ha guardat l'entrada al recinte portuari.
* Elizabeth College fundat el 1563 per Elizabeth I d'Anglaterra. L'edifici principal és un dels trets característics de la ciutat.
* El mercat, l'Arcade, la High Street i el Pollet, en el districte comercial.The market, the
* El Guernsey Aquarium, situat en tunels fortificats construïts pels nazis durant l'ocupació alemanya.

## Vies principals

Les següents carreteres (llistades de nord a sud) comuniquen St Peter Port amb altres parròquies:
* Les Banques: comunica amb el nord de l'illa
* Rue Des Varendes: comunica amb la parròquia de Castel
* Mount Row: comunica amb l'est de l'illa
* Ruette Brayes: comunica amb el sud de l'illa
* Fort Road: comunica amb la parròquia de Saint Martin's
També hi destaquen les següents vies, les quals comuniquen els comerços amb el port:
* St George's Esplanade
* North Esplanade
* South Esplanade
* Mount Durand

## Economia

Blue Islands, una aerolínia regional, té la seua seu a Saint Peter Port.

## Referències

* ↑ «St. Peter Port Parish, Canton Boundaries». Arxivat de l'original el 2011-10-06. [Consulta: 14 maig 2010].
* ↑ Bailiwick of Guernsey
* ↑ Guernsey Election of States Deputies, 2008
* ↑ "Contact Us Arxivat 2011-10-07 a Wayback Machine.." Blue Islands. Retrieved on 18 September 2009.

## Enllaços externs

* Website de St. Peter Port Parish Constables
# Buba

Buba és una vila i un sector de Guinea Bissau, capital de la regió de Quinara. Té una superfície 744 kilòmetres quadrats. El 2008 el sector tenia una població de 18.108 habitants, dels quals 8.556 a la vila. És a la desembocadura del riu Grande de Buba, vora del Parc Nacional Contanhez.
Durant el seu mandat l'aleshores president de Guinea Bissau Kumba Ialá tenia previst traslladar la capital a Buba. Aquests plans es van frustrar quan va ser deposat per un cop d'estat. S'hi construeix un port d'aigües profundes que podrien albergar tres vaixells de 70 tones. És menester a la companyia Angola Bauxite per a exportar bauxita.

## Referències

* ↑ Repartition geographique des communautés
* ↑ «Dada de statoids.com».
* ↑ geohive
* ↑ http://news.bbc.co.uk/2/hi/africa/2970627.stm
* ↑ http://www.reuters.com/article/2012/08/23/bissau-angola-bauxite-idUSL6E8JNHFM20120823 Arxivat 2015-09-24 a Wayback Machine.
# Fuero del Trabajo

Fuero del Trabajo (1938) és una de les vuit Lleis Fonamentals del franquisme, promulgada el 24 d'abril de 1938 en plena guerra civil espanyola., si bé és cert que en el moment de la seva promulgació els nacionals duien un clar avantatge en la contesa; de fet va ser l'any 1938 quan Francisco Franco va crear el Govern d'Espanya.
Aquesta llei articulava les relacions del món del treball i establia els fonaments sobre els que s'organitzaria l'economia del nou Estat. A més a més, regulava les relacions laborals i establia els principis del nacionalisme.
Aquest text és d'ideologia falangista, família franquista que va tenir especial influència en la qüestió laboral i els mitjans durant la guerra i la dictadura, i entre els seus principals punts es conten la regulació de la jornada laboral i del descans, es crea la Magistratura del Treball i així mateix es creen els sindicats verticals o grocs, que són aquells que agrupaven per igual a patrons i obrers, amb el que l'acord es feia impossible.

## Referències

* ↑ «Ley» (en castellà). BOE, 550, 24-04-1938, pàg. 6938.

## Enllaços externs

* «Fuero del Trabajo» (en castellà). Cervantes Virtual. Arxivat de l'original el 2015-09-24. [Consulta: 21 gener 2008].
* «Texto íntegro del "Fuero del Trabajo"» ( PDF) (en castellà). La Vanguardia, 10-03-1939.
# Dilema

Un dilema (del llatí dilemma) és un problema que es pot resoldre mitjançant dues solucions, cap de les quals és completament acceptable (pensem en els extrems). Un dilema planteja dues opcions (A) o (B), sent ambdues igualment factibles i defensables. L'individu es troba, doncs, davant d'una inevitable situació. El dilema es fa servir, de vegades, com a recurs retòric, en la forma "has d'optar per A o B"; en aquest cas, A i B serien proposicions que condueixen a conclusions addicionals. Utilitzat d'aquesta manera, el dilema pot, en algunes ocasions, arribar a proposar tres solucions; en aquest cas no es parla de dilema sinó de trilema, dilema de tres solucions, cap de les quals és completament acceptable, (A, B o C). L'aparició d'un dilema al llarg d'una argumentació pot invalidar la seva eficàcia, sent així considerada una fal·làcia. El dilema plantejat com argument és anomenat argument cornuto.

## Dilemes morals hipotètics

En ells es plantegen problemes abstractes, generals, que de vegades són de difícil ubicació en la realitat, però que els analitzen reconeixen que són sempre possibles en determinades ocasions de la vida real. Se solen obtenir de la literatura, dels mitjans de comunicació o de la mateixa imaginació de qui els elabora. Les situacions i els personatges generalment estan allunyats del món real dels subjectes als que se'ls proposen, però o bé s'assemblen en alguna cosa a altres situacions viscudes o conegudes pel subjecte, o bé algun membre del seu entorn social o famíliar és susceptible de reflectir-se en la narració. Aquest tipus de dilemes presenten menys interès per a l'alumne al faltar-li riquesa i la varietat de la pròpia experiència, però poden afavorir el raonament com habilitat discursiva.
Els dilemes morals són narracions breus en què es planteja una situació possible en el context amb la finalitat que els alumnes portin a terme una reflexió i analitzen una possible solució.
La discussió de dilemes morals pretén la creació de punts de vista per part dels alumnes, ja que entre ells s'estableix un debat que els permet replantejar posicions i raonaments per determinar certes qüestions morals.

## Dilemes morals reals

Aquests plantegen situacions conflictives tretes de la vida diària i dels seus problemes. Es basen en fets reals, propers en el temps o a l'espai als subjectes i solen extreure dels diferents mitjans de comunicació, de situacions o successos històrics, de situacions o vivències personals, etc. (Problemes de llibertat, sexe, consciència personal). Aquest tipus de dilemes són més motivadors i faciliten la implicació dels subjectes participants que, d'una o altra manera, veuen reflectides en ells situacions més o menys properes.

## Vegeu també

* Paradoxa
* Dilema del presoner
* Dilema de Warnock
* Veritat a mitges
* Raonament deductiu
# Muralla carlina (l'Escala)

La Muralla carlina és una obra de l'Escala (Alt Empordà) inclosa a l'Inventari del Patrimoni Arquitectònic de Catalunya.

## Descripció

Situada a l'extrem nord-oest del nucli antic de la vila de l'Escala, en el vessant litoral del puig del Pedró davant la platja de la Creu, a la ronda del Pedró i a poca distància de la torre del mateix nom.
Es tracta de les restes conservades de l'antiga muralla carlina, que protegia l'accés al nucli antic de la població per la ronda del Pedró. En concret es conserva un tram de mur d'uns 10 metres de llargada, per 0,60 metres d'amplada i entre 3 i 4 metres d'alçada. Es troba assentada damunt la roca geològica del turó del Pedró. Bastida amb pedres desbastades de diverses mides, organitzades creant filades irregulars i lligades amb morter de calç. Presenta diversos forats de bastida quadrats disposats a diferents nivells.

## Història

L'any 1833, durant la Guerra Carlina, es va bastir la muralla i diverses torres per protegir la vila. El 1837, el batlle liberal Francesc Maranges i Juli va dirigir la defensa davant del setge carlí. Es varen utilitzar traires (potents arpons de vint pues) i còdols a manera de munició. La victòria liberal va fer que el 23 d'octubre, Sant Crispí, fos festa local. Actualment solament queda com a testimoni un llenç de muralla.

## Referències

* 1 2 3 «Muralla carlina». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 17 octubre 2017].
# Mount Repose

Mount Repose és una concentració de població designada pel cens dels Estats Units a l'estat d'Ohio. Segons el cens del 2000 tenia 4.102 habitants.

## Demografia

Segons el cens del 2000, Mount Repose tenia 4.102 habitants, 1.481 habitatges, i 1.158 famílies. La densitat de població era de 812,2 habitants/km².
Dels 1.481 habitatges en un 41,1% hi vivien nens de menys de 18 anys, en un 66,7% hi vivien parelles casades, en un 8,1% dones solteres, i en un 21,8% no eren unitats familiars. En el 18,6% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,18.
Per edats la població es repartia de la següent manera: un 28,7% tenia menys de 18 anys, un 7,3% entre 18 i 24, un 32,4% entre 25 i 44, un 23,4% de 45 a 60 i un 8,2% 65 anys o més.
L'edat mediana era de 34 anys. Per cada 100 dones de 18 o més anys hi havia 94,2 homes.
La renda mediana per habitatge era de 56.019 $ i la renda mediana per família de 62.770 $. Els homes tenien una renda mediana de 42.520 $ mentre que les dones 31.448 $. La renda per capita de la població era de 21.303 $. Aproximadament el 3,3% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Repose». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Mount Repose». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Cabildo d'El Hierro

El Cabildo d'El Hierro, és una organització política i administrativa formada a partir de la Llei de Cabildos de 1912, pròpa de les Illes Canàries (Espanya). Els Cabildos van esperar per a constituir-se que fossin triats els Delegats del Govern en cadascuna de les illes, una vegada triats això va determinar que fos el dia 16 de març de 1913 en el qual quedessin constituïdes totes les Corporacions amb excepció de la d'El Hierro que va quedar pendent fins a ser creat el municipi de Frontera. Compleixen dues funcions principalment. D'una banda, presten serveis i exerceixen competències pròpies de la Comunitat Autònoma i per una altra, són l'entitat local que governa l'illa. A les eleccions de 2003 va sortir triat com a president Tomás Padrón Hernández, d'Agrupació Herrenya d'Independents - Coalició Canària, 49,66% dels vots, seguida del PSOE amb un 20,3%. A les eleccions de 2007 AHI-CC va tornar a obtenir majoria absoluta i de nou va ser escollit Tomás Padrón Hernández president de l'entitat. La seu del cabildo està situada en la localitat de Valverde.

## Llista de presidents

| No. | Nom | Inici | Fi | Partit |
| 1. | Tomás Padrón Hernández | 1979 | 1991 | AHI-CC |
| 2. | Venancio Acosta Padrón | 1991 | 1991 | AHI-CC |
| 3. | Inocencio Hernández González | 1991 | 1995 | PSOE |
| 4. | Tomás Padrón Hernández | 1995 | 2011 | AHI-CC |
| 5. | Belén Allende Riera | maig de 2011 | setembre de 2011 | AHI-CC |
| 6. | Alpidio Armas González | setembre de 2011 | 2015 | PSOE |
| 7. | Belén Allende Riera | 2015 | actualitat | AHI-CC |

## Enllaços externs

* Cabildo Insular d'El Hierro
# Fuga geogràfica

La Fugida geogràfica o Fuge aus der Geographie és la peça més coneguda per a Cant coral escrita per Ernst Toch. Toch va ser un destacat compositor de la dècada de 1920 a Berlín, i va implementar el Spoken Chorus.
La composició va tenir un èxit immediat des que va ser interpretada per primera vegada al juny de 1930 com el tercer moviment del seu suite Gesprochene Musik (música parlada). És la peça més interpretada de Toch, encara que el mateix autor la va qualificar com un divertiment sense importància.

## Composició

Va ser escrita en forma de fuga, i consisteix en quatre veus que enuncien diferents ciutats, països i altres entitats geogràfiques. Compta amb sis pàgines i 12 cares. La fuga acaba amb un so vibrant alveolar coincidint amb la "R" de la paraula "Ratibor!" ("Trinitat" en la versió anglesa). Les veus se succeeixen de la forma tenor, alt, soprano, i finalment, baix.

## Text
### Traducció

L'obra va ser originalment escrita en alemany i traduïda posteriorment a l'anglès a mans de John Cage i Henry Cowell. No existeix una traducció al català; és comú interpretar-la amb els versos anglesos.
| Text original en llengua alemanya Ratibor! Und der Fluss Mississipi und die Stadt Honolulu und der See Titicaca; Der Popocatepetl liegt nicht in Kanada, sondern in Mexiko, Mexiko, Mexiko. Kanada, Malaga, Rímini, Bríndisi, Kanada, Malaga, Rimini, Brindisi. Ja! Athen, Athen, Athen, Athen, Nagasaki, Yokohama, Nagasaki, Yokohama, | Text traduït a la llengua anglesa Trinidad! And the big Mississippi and the town Honolulu and the lake Titicaca, the Popocatepetl is not in Canada, rather in Mexico, Mexico, Mexico! Canada, Malaga, Rimini, Brindisi Canada, Malaga, Rimini, Brindisi Yes, Tibet, Tibet, Tibet, Tibet, Nagasaki! Yokohama! Nagasaki! Yokohama! |

## Bibliografia

* Lawrence Weschler, Popocatepetl: A Noodling Reminiscence -- Memorias del nieto del autor (Anglès)
* Diana Castelnuovo-Tedesco, Toch's Spoken Music Rediscovered

## Vegeu també

* Sprechgesang
# Dogondoutchi

Dogondoutchi és una ciutat del Níger situada a la regió de Dosso i el departament de Dogondoutchi. El 2012 s'hi va censar una població de 71.692 habitants.
# Mount Shasta

Mount Shasta és una població dels Estats Units a l'estat de Califòrnia. Segons el cens del 2009 tenia 3.515 habitants.

## Demografia

Segons el cens del 2000, Mount Shasta tenia 3.621 habitants, 1.669 habitatges, i 926 famílies. La densitat de població era de 373,8 habitants/km².
Dels 1.669 habitatges en un 27,9% hi vivien nens de menys de 18 anys, en un 38,1% hi vivien parelles casades, en un 12,3% dones solteres, i en un 44,5% no eren unitats familiars. En el 38% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,83.
Per edats la població es repartia de la següent manera: un 24% tenia menys de 18 anys, un 7,7% entre 18 i 24, un 24,5% entre 25 i 44, un 26,4% de 45 a 60 i un 17,5% 65 anys o més.
L'edat mediana era de 42 anys. Per cada 100 dones de 18 o més anys hi havia 84,5 homes.
La renda mediana per habitatge era de 26.500 $ i la renda mediana per família de 37.313 $. Els homes tenien una renda mediana de 37.697 $ mentre que les dones 18.708 $. La renda per capita de la població era de 20.629 $. Entorn del 14,9% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Shasta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Mount Shasta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Festiac

Festiac (en francès Feytiat) és un municipi francès situat al departament de l'Alta Viena i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1.315 | 1.590 | 2.941 | 3.591 | 4.430 | 5.299 | 5.622 | 5.655 | 5.754 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| 1945-1971 | Jean-Baptiste Poutaraud | |
| 1971-1992 | Jacques Taurisson | PS |
| 1992-2004 | Jean-Paul Denanot | PS |
| 2004- | Bernard Fourniaud | PS |

## Agermanaments

* Arenys de Munt
* Leun

## Referències

* ↑ Toponímia occitana Arxivat 2016-03-03 a Wayback Machine. a lemosin.net.